

**ՀԱՇՎԵՏՎՈՒԹՅՈՒՆ**

**2024 ԹՎԱԿԱՆԻ ԸՆԹԱՑՔՈՒՄ ԹԱԼԻՆ ՀԱՄԱՅՆՔՈՒՄ ԻՐԱԿԱՆԱՑՎԱԾ ԱՇԽԱՏԱՆՔՆԵՐԻ ՎԵՐԱԲԵՐՅԱԼ**

**ԿԱՏԱՐՎԱԾ ԱՇԽԱՏԱՆՔՆԵՐՆ ԸՍՏ ԲՆԱԳԱՎԱՌՆԵՐԻ ԵՎ ԲՆԱԿԱՎԱՅՐԵՐԻ**

**Քաղաքացիների և տնտեսվարող սուբյեկտների իրավունքների բնագավառ**

Կատարվել է քաղաքացիների ընդունելություն, օրենքով սահմանված կարգով քննության է ենթարկվել քաղաքացիների առաջարկությունները, դիմումներն ու բողոքները, միջոցներ է ձեռնարկվել համապատասխան խնդիրներին լուծումներ գտնելու: Քաղաքացիներին տրամադրվել են համապատասխան փաստաթղթեր և տեղեկանքներ:

2024թ. հունվարի 3-ից մինչև դեկտեմբերի 29-ն ընկած ժամանակահատվածում համայնքապետարանում փաստաթղթաշրջանառությունը կազմել է`

Մտից գրություններ -6239

Դիմումներ-3600

Ելից գրություններ-4659

Համայնքի ղեկավարն իր իրավասության շրջանակներում ընդունել է 2585 իրավական ակտ, որից`

Որոշումներ -2449

Կարգադրություններ -375

Կայացել է համայնքի ավագանու 10 նիստ

Ավագանու կողմից ընդունվել է 202 որոշում:

**Տեղական ինքնակառավարմանը բնակչության մասնակցության բնագավառ**

Համայնքի բնակիչների համար ստեղծված են բավարար պայմաններ` իրազեկ լինելու տեղական ինքնակառավարման մարմինների գործունեության մասին և մասնակցելու համայնքի կառավարմանն ու զարգացմանը:

Թալինի համայնքապետարանի պաշտոնականի կայքն է` **talin.am**

Թալինի համայնքապետարանի պաշտոնականի էլեկտրոնային հասցեն է`

**talinihamaynqapetaran@list.ru**

 Էջ սոցիալական ցանցում` ֆեյսբուքյան էջ, **«Թալինի համայնքապետարան»**

Թեժ գծի հեռախոսահամարը` **(+374) 60 75 77 87**

**Քաղաքաշինության և կոմունալ տնտեսության բնագավառ**

* Համայնքի քաղաքաշինական ծրագրային փաստաթղթերին համապատասխան` օրենսդրությամբ սահմանված կարգով կառուցապատողին տրվել է 144 ճարտարապետահատակագծային առաջադրանք:
* Տրվել է 165 շինարարության թույլտվություն:
* Սահմանված կարգով ձևակերպվել է 25 ավարտված շինարարության շահագործման փաստագրում:
* Սահմանված կարգով վերահսկողություն է իրականացվում շենքերի ու շինությունների նպատակային օգտագործման և պահպանման, կառուցապատողներին տրված ճարտարապետահատակագծային առաջադրանքով, համայնքի քաղաքաշինական կանոնադրությամբ սահմանված պահանջների նկատմամբ:
* Իրականացվել է համայնքային սեփականություն հանդիսացող շենքերի ու շինությունների, գույքի ամենամյա հաշվառում, գույքագրման փաստաթղթերը ներկայացվել է ավագանու հաստատմանը:
* Հայտարարվել և իրականացվել է թվով 16 աճուրդ-վաճառք:
* Հայտարարվել և իրականացվել է թվով 11 վարձակալական մրցույթ։
* Իրականացվել է թվով 80 ինքնակամ շինությունների օրինականացում։
* Իրականացվել է թվով 36 հողամասի նպատակային նշանակության փոփոխություն։
* Կատարվել է անշարժ գույքի 849 հասցեավորում:

**2024թ. ընթացքում համայնքապետարանի և ՀՀ կառավարության կողմից համայնքներում տնտեսական և սոցիալական ենթակառուցվածքների զարգացմանն ուղղված սուբվենցիոն ծրագրերով իրականացվում են 2 026 414 376 ՀՀ դրամի աշխատանքներ, մասնավորապես`**

|  |
| --- |
| **Արագածոտնի մարզի Թալին համայնքի Աշնակ բնակավայրում ասֆալտբետոնե ծածկի հիմնանորոգման աշխատանքներ**  |
| 1 | Ծրագրի արժեք | Համայնքի ներդրում 40 | Պետ բյուջե 60 |
| **278,008,100** | **111,203,240** | **166,804,860** |
|   |
| **Արագածոտնի մարզի Թալին համայնքի Կարմրաշեն Ոսկեթաս Զովասար Գառնահովիտ գյուղերի գազաֆիկացման աշխատանքներ** |
| 2 | Ծրագրի արժեք | Համայնքի ներդրում 40 | Պետ բյուջե 60 |
| 249,458,000 | 99,783,200 | 149,674,800 |
|   |
| **Արագածոտնի մարզի Թալին համայնքի Թալին և Կաթնաղբյուր բնակավայրերում մանկապարտեզների հիմնանորոգման աշխատանքներ** |
| 3 | Ծրագրի արժեք | Համայնքի ներդրում 30 | Պետ բյուջե 70 |
| 545,858,885 | 163,757,666 | 382,101,220 |
|   |
| **ՀՀ Արագածոտնի մարզի Թալին համայնքի Ագարակավան, Կաքավաձոր, Աշնակ, Մաստարա, Կաթնաղբյուր, Արտենի բնակավայրերում խմելաջրի ցանցերի հիմնանորոգում, Ագարակ բնակավայրում օրվա կարգավորիչ ջրամբարի կառուցման աշխատանքներ** |
| 4 | Ծրագրի արժեք | Համայնքի ներդրում 35 | Պետ բյուջե 65 |
| 590,096,100 | 147,524,025 | 442,572,075 |
|   |
| **ՀՀ Արագածոտնի մարզի Թալին համայնքի Թալին քաղաքում ջրահեռացման համակարգի կառուցման աշխատանքները**  |
| 5 | Ծրագրի արժեք | Համայնքի ներդրում 35 | Պետ բյուջե 65 |
| 362,993,291 | 127,047,652 | 235,945,639 |
|   |
| **Ծրագրերի ընդհանուր արժեք**  |
|   | Ծրագրի արժեք | Համայնքի ներդրում  | Պետ բյուջե |
| **2,026,414,376** | **649,315,782** | **1,377,098,594** |

**Ըստ բնակավայրերի իրականացված աշխատանքներ**

**Կարմրաշեն**

* Խաղահրապարակի կառուցում
* Խմելաջրի կապտաժի կառուցում

**Եղնիկ**

* 4-րդ փողոցի(Հանդիսությունների սրահի) լուսավորություն՝ 10 հատ հենասյուն լեդ տեսակի լուսատուներով
* Հանդիսությունների սրահի գույքի ձեռքբերում (սեղան-17հատ 3մ-ոց, աթոռ-165 հատ, 668 կտոր սպասք)
* Տանիքի ջրահեռացման աշխատանքներ, երկաթբետոնե աշխատանքներ (60 գծմ,25խ/մ)
* Բուժկետի վերանորոգման աշխատանքներ (22ք/մ)
* Նախակրթարանի,բուժկետի,վարչական ղեկավարի նստավայրի և խաղասրահի/ակումբի/ ջեռուցման համակարգի տեղադրման աշխատանքներ (250ք/մ)
* Այրված լուսատուների փոխարինում նորով (35 հատ)

**Ակունք**

* Ներհամայնքային փողոցների և դաշտամիջյան ճանապարհների բարեկարգում (փոսալցվել և հարթեցվել է գյուղամիջյան և դաշտամիջյան մոտ 5.5 կմ երկարությամբ ճանապարհները)
* Լուսավորության ցանցի ընդլայնում (տեղադրվել է թվով 11 լեդ լամպ,միաժամանակ փոխարինվել են այրված լեդ լամպերը)
* Գազաֆիկացման ցանցի ընդլայնում 150մ երկարությամբ («Անկիսուր» կոչվող թաղամասում)
* Մանկապարտեզի քարե պարիսպի կառուցում 50 մ
* Խմելաջրի 2 երկաթյա բաքերի պատրաստում
* Խմելաջրի ցանցի մասնակի վերանորոգում (100 մ 63 դյույմանոց պոլիէթիլենային խողովակի հնի փոխարինում նորով)
* Մշակույթի տան տանիքի ջրահեռացում (վերանորգվել է մշակույթի տան տանիքի 22մ երկարությամբ ջրահեռացման ցանցը / ժոլոբ / 0,5 մմ հաստությամբ ցինկապատ թիթեղով)
* Կառուցվել է «Ծաղկասար-Ակունք» խմելաջրի 5 կմ երկարությամբ նոր ցանց 75 դյույմանոց պոլիէթիլենային խողովակով

**Զովասարում**

* Դաշտամիջյան ճանապարների բարեկարգում՝200 մ
* Մանկական խաղահրապարակի ցանկապատի կառուցում
* Ավելացվել է լուսավորության 2 հենասյուն և լամպեր
* Մշակույթի տանը մասնակի վերանորոգվել է տարեցների և երիտասարդների խաղասենյակը
* Մասնակի վերանորոգվել է մշակույթի տան տանիքը
* Գյուղամիջյան տաղավարի նստարանի վերանորոգում և ներկման աշխատանքներ

**Ցամաքասար**

* Դաշտամիջյան ճանապարների բարեկարգում 3 կմ
* Շարքից դուրս եկած 25լեդ լամպերի փոխարինում
* Վաչական ղեկավարի նստավայրի մուտքի լուսավորության համակարգի անցկացում
* Մշակույթի տան 2 դռների փոխարինում

**Կաթնաղբյուր**

* Խմելաջրի խողովակների մասնակի փոխարինում 400 մ
* Նոր լուսավորության համակարգի անցկացում՝ 28 լուսատու
* Շարքից դուրս եկած 90լեդ լամպերի փոխարինում

**Սուսեր**

* Շարքից դուրս եկած 25լեդ լամպերի փոխարինում
* Անասունների ջրարբիացման համակարգի անցկացում 1800 մ

**Կաքավաձոր**

* Վարչական շենքի մասնակի նորոգում (միջսենյակային դռների /3 հատ/ ձեռք բերում և տեղադրում / վարչական ղեկավարի աշխատասենյակի վերնորոգում 750 000 ՀՀ դրամի չափով)
* Խմելու ջրագծի մասնակի կապիտալ վերանորոգում (կատարվել է խմելու ջրագծի կապիտալ վերանորոգում 950մ երկարությամբ՝ 755 000 ՀՀ դրամ արժողությամբ, որից 534 000 ՀՀ դրամը ներդրել են բնակիչները, իսկ մնացած 221 000 ՀՀ դրամը՝ Կաքավաձորի վարչական ղեկավարը)
* Լուսավորության ցանցի կառուցում՝ 0,5կմ, 17 լուսատու լեդ լամպերով
* Կատարվել է Կաքավաձոր բնակավայրի ոռոգման ներքին ցանցի կառուցում 876մ երկարությամբ պողպատե Փ530մմ կիսախողովակների և 112մ պողպատե Փ530մմ խողովակների տեղադրումով, ընդհանուր 988մ-ի կառուցում
* Ն. Սասնաշեն-Կաքավաձոր 9կմ երկարությամբ 10000Վ հզորությամբ էլ ցանցի կառուցում

**Մաստարա և Ծաղկասար**

* Նոր լուսավորության համակարգի անցկացում՝ 13 հենասյուն
* Շարքից դուրս եկած 60լեդ լամպերի փոխարինում
* Գրունտային ճանապարների բարեկարգում՝ 950 մ
* Բուժամբուլատորիայի տանիքի մասնակի վերանորոգում՝ 30 քմ
* Ոռոգման համակարգի փականների տեղադրում՝ 18 հատ
* Մանկապարտեզի վերանորոգում (ներքին հարդարման աշխատանքներ)
* Ոռոգման համակարգի 40 մ հատվածի վերանորոգում

**Արագածավան**

* Վարչական տարածքի կարիքների համար աղբամանների ձեռքբերում՝ 160 հատ
* Վարչական տարածքի կարիքների համար աղբահանության մեքենայի ձեռքբերում՝ 1 հատ
* Միջդաշտային ոռոգման համակարգի հիմնանորոգում՝ 768 մ
* Միջդաշտային ոռոգման համակարգի հիմնանորոգում կյիսախողովակների փոխարինում
* Վարչական տարածքի կարիքների համար դիտահորերի և դիտահորի կափարիչների ձեռքբերում (դիտահոր 14 հատ, կափարիչներ 5 հատ)
* Ասֆալտապատ փողոցների գծանշում՝ 90 քմ
* Վարչական տարածքում ֆոտովոլտային կայանների տեղադրում՝ ընդհանուր 250ԿՎտ հզորությամբ
* Գյուղամիջյան և միջդաշտային ճանապարհների փոսալցում և հարթեցում
* Բազմաբնակարան շենքերի տարածքում հասարակական զուգարանի կառուցում
* Թիվ 2 մանկապարտեզի վերանորոգում
* Մշակույթի տան պատուհանների փոխարինում
* Պեռլիտ թաղամասի շենքի տանիքի մասնակի վերանորոգում
* Պուրակի կառուցում՝ 3650 քմ
* Վարչական տարածքի երկաթուղային անցումների նշանների տեղադրում
* Բաղրամյան փողոցի տարածքում 20 լիտր տարողությամբ աղբամանների տեղադրում՝ 8 հատ
* Պեռլիտ թաղամասի կոյուղու խողովակների փոխարինում՝ 100 մ

**Ոսկեթաս**

* Գերեզմանատան և հուշարձանի տարածքի ցանկապատի վնասված հատվածների վերանորոգում
* Գերեզմանատան և հուշարձանի տարածքի լուսավորության ցանցի անցկացում
* Դաշտային տնակի կառուցում
* Տաղավարի կառուցում

**Գետափ**

* Երկաթուղային կառամատույցի կառուցում սպասասրահով ե/բ հարթակ 148,5 քմ
* Մշակույթի տան տանիքի մասնակի վերանորոգում 240 քմ
* Գիշերային լուսավորության խոթանված ԼԵԴ լուսատուների փոխարինում նորով՝ 17 լուսատու
* Գյուղամիջյան փողոցների ավազով փոսալցում և հարթեցում՝ 5900 քմ
* Տարածքի բարեկարգում (քարերի և շին․ աղբի տեղափոխում 300 խմ)

**Վերին Սասնաշեն**

* Փողոցների լոսավորություն (25 լեդ լույսերի համալրում)

**Դավթաշեն**

* Վարչական ղեկավարի նստավայրը ջրով ապահովում (խողովակ,փական)
* Վարչական շենքի մասնակի վերանորոգում, գույքի ձեռքբերում (դուռ, ներկ, լույս, լինոլյում, շերտավարագույր, աթոռ)
* Խմելաջրի 7 բաշխիչ տուփ
* Լուսավորության ցանցի ավելացում (25 լույս, խողովակ, ներկ, հաղորդալար)
* Կոյուղու մաքրում (համապատասխան տեխնիկա)
* Ջրամբարների մաքրում (աշխատուժ)
* Բնակավայրի ընդհանուր բարեկարգման աշխատանքներ (ավտոտեխնիկա, բարձող տեխնիկա, ցեմենտ, քար, աշխատուժ)
* Մանկապարտեզի ջեռուցման համակարգի արդիականացում (խողովակ, կցամասեր, բարձր ճնշման պոմպ)

**Իրինդ**

* Ոռոգման առուների վերանորոգում 800մ (պողպատյա կիսախողովակների տեղադրում)`
* Լուսավորության ցանցի ընդլայնում՝ 200 մ
* Շարքից դուրս եկած 30լեդ լամպերի փոխարինում

**Զարինջա**

* Մշակույթի տան մուտքի 2 դռների փոխարինում նորով
* Ներհամայնքային ճանապարհների փոսալցում և հարթեցում՝ 2 կմ
* Դաշտամիջյան ճանապարհների փոսալցում և հարթեցում՝ 5 կմ
* Մշակույթի տանը կից կառուցվել է հանգստի պուրակ, տեղադրվել է մարզագույք
* Գերեզմանատան տաղավարի ընդլայնում

**Աշնակ**

* Աղբամանների տեղադրում՝ 65 հատ
* Մշակույթի տան մասնակի վերանորոգում (հատակի բետոնե հարթեցում /վինիլային հատակ/, նոր մեծ դռների տեղադրում՝ 3 հատ, դռների վրա պաշտպանիչ շերտի կառուցում, բազալտե սալիկապատում, սվաղ, ներկում)
* Գյաղապետարանի տարածքի բարեկարգում (սվաղ, երկաթե դարպասների պատրաստում և տեղադրում)
* Մանկապարտեզի մասնակի վերանորոգում
* Խմելաջրի ջրագծի 1050 մ հատվածի վերանորոգում (նոր խողովակաշարի տեղադրում բաժանարար հանգույցներով)
* Ոռոգման ցանցի 800մետր հատվածի անցկացում (երկաթյա կիսախողովակների տեղադրում , ջրթողների պատրաստում)

**Պարտիզակ**

* Գերեզմանոցի ցանկապատում՝ 500 մ
* Փողոցների լոսավորություն (20 լեդ լույսերի համալրում՝ 200 մ)

**Լուսակն**

* Դաշտամիջյան ճանապարհների բարեկարգում, ջրահեռացման համակարգերի հիմնանորոգում (8․4 կիլոմետր հողային աշխատանքներ, խողովակների տեղադրում բետոնե կամուրջի կառուցում)
* Տեսահսկման և տեսանկարահանման համակարգերի տեղադրում բնակավայրի գլխավոր մուտքերի դիմաց (բնակավայրի գլխավոր մուտքերի դիմաց 2 հատ տեսախցիկ)
* Բնակավայրի գերեզմանատան պարսպապատում (476 գծամետր մետաղական ցանց, 125 հատ մետաղյա սյուներ 6 խորանարդ ավազ 45 պարկ ցեմենտ)
* 11 հատ այրված լեդ լուսարձակների փողարինում 36 գծամետր հոսանքալարի փոխարինում

**Արտենի**

* Դաշտամիջյան ճանապարհների փոսալցում և հարթեցում
* Գյուղամիջյան ճանապարհների հարթեցում
* Մանկապարտեզի խաղահրապարակի վերանորոգում, տաղավարների ներկում
* Մանկապարտեզի սննդի պահեստի վերանորոգում
* Փողոցային լուսավորության համակարգում այրված լամպերի փոխարինում նորերով
* Փչացած ջրաչափերի փոխարինում, նորերի տեղադրում
* Մշակույթի տան տանիքին արևային պանելների տեղադրում 10Կվտ
* Մշակույթի տան դահլիճի վերանորոգում
* Մշակույթի տան տանիքի ջրհորդանների փոխարինում նորերով
* Մեծ աղբամանների տեղադրում
* Ոռոգման ջրագծի մասնակի վերանորոգում

**Շղարշիկ**

* Ոռոգման ցանցի վերանորոգում (երկաթյա կիսախողովակների տեղադրում 250 մ)

**Դիան**

* Խմելաջրագծի վերակառուցում՝ 800 մ
* Խմելաջրագծի բետոնյա կոնստրուկցիաի վերակառուցում՝ 1 հատ
* Ցերեկային լույսերի լեդ այրված լամպերի նորով փոխարինում՝ 10 հատ

**Ներքին Բազմաբերդ**

* Փողոցային լուսավորության վերանորոգում՝ 130 լամպ
* Միջհամայնքային ճանապարհների վերանորոգում (գրունտի փոսալցում 3 կմ)
* Սելավատարի վերանորոգում՝ 8 կմ
* Նոր այգու կառուցում՝ «Սիրո և հավերժության» այգի
* Ն.Բազմաբերդ բերդապարսպի կառուցում (պարիսպը որպես գյուղի խորհրդանիշ)

**Վերին Բազմաբերդ**

* Բուժկետ (բուժկետի վերանորոգում, 36 քմ, ներքին հարդարման աշխատանքներ, ջրամատակարարման համակարգի անցկացում)
* Մշակույթի տան կից կառույց (հիմնանորոգում, 48քմ, երկու հատ պատուհան եվրո, դուռ, ցինգապատ կտուր ներքին հարդարման աշխատանքներ)

**Դաշտադեմ**

* Ոռոգման ներքին ցանցի կառուցում՝ 1800 մ
* Մանկապարտեզի կոյուղու վերանորոգում՝ 20 մ
* Դաշտամիջյան ճանապարհների բարեկարգում՝ 500 մ
* Տեղադրվել է նստարաններ՝ 4 հատ
* Մանկապարտեզի պատուհանների փոխարինում՝ 20 մ/ք
* Խմելաջրի հաշվիչների փոխարինում՝ 8 հատ
* Հանդիսությունների սրահում կատարվել են վերանորոգման և այլ աշխատանքներ (պատերի սվաղ 128 մ/ք, տեղադրվել է երկաթյա դուռ, 2 հատ երկաթյա սեղան, 1 երկաթյա դարակաշար, առանձնացվել է պահեստային մաս, կառուցվել է կից շինության տանիքի ջրահեռացման համակարգ)
* Վարչական ղեկավարի նստավայրում վերանորոգվել է մեկ աշխատասենյակ (ներքին հարդարում)

**Գառնահովիտ**

* Խմելաջրագծի վերակառուցում՝ 500 մ
* Եղջերավոր անասունների համար նախատեսված խմոցի տեղադրում՝ 4 հատ
* Շարքից դուրս եկած 32լեդ լամպերի փոխարինում

**Թաթուլ**

* Դաշտամիջյան ճանապահի վերանորոգում (հողալցում հարթեցում 500մ)
* Գյուղամիջյան ճանապարհների վերանորոգում (ավազալցում, հարթեցում 1900 մ)
* Գյուղամիջյան ճանապարհի վերանորոգում (քանդած և մանրացրած ասֆալտ 300 մ)
* Ցերեկային լուսավորություն՝ 54 հատ
* Խմելաջրի ՕԿՋ՝ 2 հատ (յուրաքանչյուրը 180 խորանարդ) նստվածքի մաքրում, քլորով պատերի լվացում
* Դատի խմոցներ (բետոնեկիսախողովակի տեղադրում 2հատ)
* Վարչական շենքի վերանորոգում (ամբողջական)

**Հացաշեն**

* Գյուղի կենտրոնում տաղավարի կառուցում
* Խաղահրապարակի կառուցում
* Մաքրման աշխատանքներ՝ քարաթափում
* Մշակույթի տան մասնակի վերանորոգում
* Գերեզմանատան ճանապարհի մաքրման աշխատանքներ
* Ջրամաբարի ցանկապատում
* էլեկտրասյուների տեղադրում, լեդ լամպերի տեղադրում

**Ագարակավան**

* Խմելաջրի ցանցի և կապտաժի կառուցում

**Նոր Արթիկ**

* Խաղարանի վերանորոգում
* Լեդ լամպերի փոխարինում՝ 32 հատ

**Ներքին Սասնաշեն**

* Լեդ լամպերի փոխարինում՝ 12 հատ
* Մշակույթի տան տանիքի մասնակի վերանորոգում

**Թալին**

* Մշակույթի տան տանիքի մասնակի վերանորոգում
* Միրոյան 6 շենքի տանիքի վերանորոգում
* Նոր մետաղական ծածկարանի և պահակակետի կառուցում
* Քոթանյան 11 և 32 հասցեներում պուրակի կառուցում
* Համայնքապետարանի դահլիճի մասնակի վերանորոգում
* Խանջյան 13 հասցեում զբոսայգու մուտքի կառուցում
* Համայնքապետարանի շենքի աստիճանահարթակի վերանորոգում
* 32 բազմաբնակարան շենքերի մուտքերի դռների փոխարինում

**ՀՀ կառավարության միջոցներով հիմնանորոգվել է՝**

* Ն․Բազմաբերդ-Կաքավաձոր միջհամայնքային ճանապարհի հիմնանորոգում 4 կմ+100մ (կատարվել է նշված ճանապարհի կապիտալ վերանորոգում՝ ասֆալտապատում, կահավորում, գծանշում)
* Ընթացքի մեջ է Արագածավանում 2, Լուսակնում 1,Գառնահովիտում 1, Զարինջայում 1, Թալինում 1, Ներքին Սասնաշենում 1 դպրոցների կառուցման շինարարական աշխատանքները

**Գյուղատնտեսության և բնապահպանության բնագավառ**

Բաժինը 2024 թվականի ընթացքում, ըստ աշխատանքային ծրագրի, շարունակում է իրականացնել հետևյալ աշխատանքները.

1. **Բուսաբուծության ոլորտ**
* Կազմակերպել է համայնքում գյուղատնտեսական մշակաբույսերի գարնանացանի և աշնանացանի բերքահավաքի աշխատանքները: Իրականացրել է բազմաթիվ մարքեթինգային միջոցառումներ, որի արդյունքում գյուղացիական տնտեսությունների բացարձակ մեծամասնությունը գարնանային և աշնանային ցանքերը իրականացրել է բարձր վերարտադրողական սերմացուներով:
* Կազմակերպել և իրականացրել է ՀՀ կառավարության կողմից հաստատված «Բուսաբուծության աջակցության ծրագիրը», որի արդյունքում համայնքի 443 շահառու ֆերմերներ իրականացրել են 2190 հա գարնանացան գարու, առվույտի և կորնգանի ցանքեր: Ծրագրի շրջանակում բաժինն իրականացրել է համապատասխան մոնիթորինգ, որի արդյունքում գյուղացիական տնտեսությունները ստացել են 154,180 հազար ՀՀ դրամ փոխհատուցում: Որպես մոնիթորինգային ծառայության վճար, համայնքային բյուջե է փոխանցվել 4623,6 հազար ՀՀ դրամ:
* Կազմակերպել է գյուղատնտեսական մշակաբույսերի հիվանդությունների, վնասատուների և մոլախոտերի դեմ պայքարի աշխատանքներ:
* Բաժինը, համագործակցելով ՀՀ Էկոնոմիկայի նախարարության «Գյուղատնտեսական ծառայությունների կենտրոն» ՊՈԱԿ-ի հետ, և՜ գարնանը, և՜ աշնանը կազմակերպել է մկնանման կրծողների դեմ պայքարի աշխատանքներ: Ընդ որում, գարնանը գյուղացիական տնտեսություններին տրամադրվել է 103,2լ Բրոմոդիլ թունանյութ 1125 հա-ի համար, իսկ աշնանը՝ 201,6լ 2520 հա-ի համար: Մեր կողմից կազմակերպվել է այցելություններ բնակավայրեր, գյուղացիական տնտեսություններին տրամադրվել է մասնագիտական խորհրդատվություն գրավչանյութի ճիշտ պատրաստման և կիրառման վերաբերյալ:
1. **Հողօգտագործություն**
* Համայնքում, ըստ վարչական բնակավայրերի, ուսումնասիրվել է համայնքային սեփականության հողատարածքների վարձակալության տրամադրման վիճակը: 2024 թվականի ընթացքում կնքվել է կարճաժամկետ 53 պայմանագիր 52,85 հա հողատարածքի համար, որի վարձավճարի չափը կազմել է 2532,3 հազար ՀՀ դրամ: Աշխատանքներն այս ուղղությամբ շարունակվում են:
* Բաժինն ուսումնասիրել և քննարկել է հողերի գործառնական նշանակության փոփոխության վերաբերյալ գյուղացիական տնտեսություններից ստացված դիմումները: Ընդ որում, 2024 թվականի ընթացքում կազմվել է համայնքի ղեկավարի 33 որոշում՝ հողերի գործառնական նշանակության փոփոխման վերաբերյալ:
* 2024 թվականին կատարվել է համայնքի վարչական տարածքում գտնվող պետական և համայնքային արոտավայրերի վիճակի վերաբերյալ ուսումնասիրություններ: Կարճաժամկետ վարձակալությամբ տրամադրվել է պետական սեփականության արոտավայրերից 4385 հա, կնքվել է 24 պայմանագիր, որի վարձավճարի չափը կազմել է 7920 հազար ՀՀ դրամ: Համայնքային սեփականության արոտավայրից վարձակալությամբ տրամադրվել է 680 հա, կնքվել է 8 պայմանագիր, որոնց վարձավճարի չափը կազմել է 856,0 հազար դրամ:
1. **Անասնաբուծություն**
* 2024 թվականին բաժինը կազմակերպել է համայնքում բազմաթիվ հակահամաճարակային միջոցառումներ՝ վերահսկողություն սահմանելով գյուղատնտեսական կենդանիների հիվանդությունների կանխարգելման աշխատանքների վրա: Ներկայումս համայնքում անասնաբուծության վիճակը կայուն է:
* Համայնքի 32 վարչական բնակավայրերը և Թալին քաղաքը սպասարկում են 17 անասնաբույժներ:
* Անասնաբույժների միջոցով կազմակերպվել է անասունների ամենամյա հաշվառում, որի արդյունքում 2024 թվականի հունվարի 1-ի դրությամբ համայնքում առկա է 14410 գլուխ ԽԵԿ, 32397 գլուխ ՄԵԿ, 4252 խոզ և 34539 թռչուն:
* Գյուղացիական տնտեսություններին տրամադրվել են անասնագլխաքանակի վերաբերյալ 500-ից ավելի տեղեկանքներ՝ սոցիալական նպաստների և տարբեր գործարքների պահանջի վերաբերյալ:
* Գյուղացիական տնտեսություներին է տրամադրվել անասնաբուժական N1 380 տեղեկանքներ՝ սպանդանոցային մորթի կիրառման նպատակով:
* Վերահսկողություն է սահմանվել նաև բնակավայրերում անասնագլխաքանակի հաշվառման և համարակալման գործընթացում:
* Համայնքի Գյուղատնտեսության և բնապահպանության բաժինը վերահսկողություն է սահմանել վարչական բնակավայրերում իրականացվող անասնաբուժական պետական պատվիրակված ծառայությունների նկատմամբ, որի հաջող իրականացման նպատակով ցուցաբերվել է անհրաժեշտ օգնություն «Գյուղատնտեսական ծառայությունների կենտրոն» ՊՈԱԿ-ի մասնագետներին (որոնց մեծ մասը նաև համայնքային անասնաբույժներ են)՝ միջոցառումները ժամանակին և պատշաճ կազմակերպելու նպատակով:
1. **Բնապահպանություն**
* Համայնքը առանձնահատուկ ուշադրության կենտրոնում է պահում բնապահպանական խնդիրները: Համայնքում գործող ոչ մետաղական հանքերի նորմալ շահագործման նպատակով պարբերաբար կազմակերպվել են այցելություններ՝ արձանագրելով առկա խնդիրները և դրանց լուծման նպատակով մշակվել են համապատասխան միջոցառումների պլան-ժամանակացույց: Համայնքում առկա է 40 հատ ոչ մետաղական հանքեր, որից 17 հատը տարբեր պատճառներով այս պահին չի շահագործվում, իսկ մի քանի հանքերի հետ կապված առկա են փաստաթղթային խնդիրներ, որոնք արդեն ընթացքի մեջ են։ 4 հանքում արձանագրվել են խախտումներ և ենթարկվել են վարչական տուգանքի։
* Համայնքի ավագանուն առաջարկություն է ներկայացվել և հաստատվել հանքերի վարձավճարի փոփոխության հարցը, ըստ որի, տարբերակվել է փաստացի շահագործվող հանքի և ընդհանուր վարձակալած հողատարածքի վարձակալության չափը. փաստացի շահագործվող մասը՝ 400,000 դրամ, չշահագործվող մասը՝ 45,000 դրամ: Ըստ այդմ, կնքվել է պայմանագրի վարձավճարի փոփոխման վերաբերյալ 15 համաձայնագիր, որի արդյունքում վարձակալված հանքերի ընդհանուր վարձակալության չափը կազմել է 9407,4 հազար ՀՀ դրամ: Կնքվել է նաև նոր 8 պայմանագիր, որի դեպքում վարձավճարի չափը կազմել է 4100,7 հազար ՀՀ դրամ:
* Բաժնի կողմից ուսումնասիրվել է համայնքի բարձր լեռնային 27 բնական աղբյուրների վիճակը, ճշտվել նրանց ջրաքանակները, ջրի անալիզի արդյունքում Շրջակա միջավայրի նախարարից ստացվել է 16 ջրօգտագործման թույլտվություն: Նշված աղբյուրներից կկազմակերպվեն 29 բնակավայրերի նորմալ ջրամատակարարումը:
* Բաժնի մասնագետները մասնակցել են կոշտ թափոնների կառավարման, անտառվերականգնման թեմաներով կազմակերպված աշխատաժողովներին, որոնց ընթացքում նախանշվել են համայնքում վերը նշված խնդիրների լուծման ուղիները և հետագա քայլերը:
* Բաժնի կողմից աշխատանքներ են տարվում Վ․ Սասնաշեն բնակավայրի վարչական տարածքում գտնվող թվով չորս աղբյուրների և Կաթնաղբյուր բնակավայրի վարչական տարածքում գտնվող թվով մեկ աղբյուրի համար ջրօգտագործման թույլտվություն ստանալու ուղղությամբ։
1. **Գյուղատնտեսական խորհրդատվություն**
* Գյուղատնտեսության և բնապահպանության բաժինը տարվա ընթացքում պարբերաբար կազմակերպել է իրազեկման արշավներ վարչական բնակավայրերի գյուղացիական տնտեսություններին ներկայացնելով ՀՀ կառավարության կողմից հաստատված գյուղատնտեսական ոլորտի պետական օժանդակության ծրագրերը՝ մասնավորապես «[Ոչխարաբուծության և այծաբուծության զարգացման 2024-2028 թթ․ ծրագիր](https://mineconomy.am/page/3154)ը», «[Մթերատվության բարձրացման փորձնական ծրագիր](https://mineconomy.am/page/3155)ը», «[Մեղվաբուծության զարգացման փորձնական ծրագիր](https://mineconomy.am/page/3156)ը», «Բուսաբուծության աջակցության ծրագիրը», «[Հայաստանի Հանրապետությունում ինտենսիվ այգեգործության զարգացման, արդիական տեխնոլոգիաների ներդրման և ոչ ավանդական բարձրարժեք մշակաբույսերի արտադրության խթանման պետական աջակցության ծրագիր](https://mineconomy.am/page/1948)ը», «[Հայաստանի Հանրապետությունում գյուղատնտեսական տեխնիկայի լիզինգի աջակցության ծրագիր](https://mineconomy.am/page/2069%20)ը», [«Փոքր և միջին «խելացի» անասնաշենքերի կառուցման կամ վերակառուցման և դրանց տեխնոլոգիական ապահովման աջակցության ծրագիր](https://mineconomy.am/page/1342)ը և այլն:
* Բաժնի մասնագետներն ամենօրյա ռեժիմով կազմակերպում են քաղաքացիների ընդունելիություն բաժնում՝ մասնագիտական խորհրդատվության և ոլորտին վերաբերվող տարբեր հարցերի պարզաբանման նպատակով:

**Առողջապահության և սոցիալական պաշտպանության բնագավառ**

2024թ-ին կատարվել են՝

**1․** Սոցիալական աջակցության կարիք ունեցող՝ կյանքի դժվարին իրավիճակում հայտնված և սոցիալապես անապահով անձանց, ծերերին, բազմազավակ ընտանիքներին, հաշմանդամություն ունեցող անձանց, զոհված, վիրավոր զինծառայողների ընտանիքներին՝ 484/չորս հարյուր ութսունչորս /թվով շահառուների՝ այդ թվում սգո ծախսերի կազմակերպման նպատակով ցուցադրվել է 25․220․000/քսանհինգ միլիոն երկու հարյուր քսան հազար/ՀՀ դրամ աջակցություն։ Կատարվել են շուրջ 500 տնայցեր շահառուների կենսապայմանների գնահատման նպատակով։

**2**. Հավաքագրվել են փաստաթղթեր զոհված զինծառայողների ընտանիքների բնակարանների ձեռքբերման համար։

* Կատարվել է քաղաքացիների հաշվառում, ովքեր դիմել են բնակարանային պայմանների բարելավման համար։

**3**․ Թալին համայնքի ղեկավարի միջնորդությամբ՝ առողջապահության ոլորտում՝ պետպատվերի շրջանակներում կատարվել են17/տասնյոթ/ թվով քաղաքացիների վիրահատական և այլ միջամտություններ։

* Կատարվել է բոլոր ԲՄԿ-ներում շրջայցեր,կազմել են անհատական մշտադիտարկման արձանագրություններ։

**4**․ Թալինի համայնքապետարանի Խնամակալության և Հոգաբարձության մարմնին կից գործող Խնամակալության և Հոգաբարձության հանձնաժողովը 2024թ․-ին կայացրել է թվով **6** եզրակացություն բնակության վայր և տեսակցություն սահմանելու վերաբերյալ։ **4** որոշում խնամակալ նշանակելոր վերաբերյալ, **2** որոշում գույքի օտարման թույլտվության վերաբերյալ, **2** որոշում խնամքի կենտրոն տեղավորելու վերաբերյալ, 2 որոշում թոռնիկների հետ տեսակցության կարգ սահմանելու վերաբերյալ։

**5**․ Արցախից տաղահանված 106 ընտանիքիների հաշվառում, տնայցեր՝թվով 386 անձանց տարատեսակ աջակցությյուններ՝ համայնքի, անհատ բարերարների, ՄԱԿ-ի, ՆԳՆ-Ի, Համահայկական հիմնադրամի,Հայաստանի տարածքային զարգացման հիմնադրամի կողմից։<<Առաքելություն Հայաստան>> ՀԿ-ի կողմից իրականացվել է իրավաբանական անվճար խորհրդատվություն։

**6․** «Աղբյուր» ճամբար Ծաղկաձորում՝ 7-13տ․ զոհված, հաշմանդամ դարձած զինծառայողների և աշխարհազորայինների, ծնողազուրկ ու սակավ ապահովված բազմազավակ ընտանիքների երեխաների 20-օրյա հանգստի կազմակերպում։

**7․** Կազմակերպվել են միջոցառումներ՝ «Առողջ ապրելակերպ», «Բացահայտենք Թալին աշխարհը միասին», «Աղջիկ երեխաների միջազգային օր», «Հաշմանդամության միջազգային օր», ․․․

**Իրավաբանության բնագավառ**

2024 թվականի ընթացքում Թալինի համայնքապետարանի աշխատակազմի իրավաբանական բաժնում հարուցվել է թվով **222** վարչական վարույթ՝ անշարժ գույքի և փոխադրամիջոցի **23․122․594** ՀՀ դրամ չափով չկատարված հարկային պարտավորությունների փաստով։

Կայացվել է թվով **211** գանձման որոշում, **81**  վարչական վարույթ կարճվել է՝ պարտավորությունները կատարելու հիմքով, թվով **6** վարույթ կարճվել է ճշգրտումների արդյունքում, **3** -ը՝ մահվան փաստով։

Ձեռնարկված միջոցառումների արդյունքում հարուցված վարչական վարույթներով/ ներառյալ ՀՀ ԱՆ ՀԿԾ/ գանձվել է **17․444.266** ՀՀ դրամ,որից՝ **5․305․235** դրամ վարույթի ընթացքում,**12․139․031** դրամ գանձման որոշումների հիման վրա՝ ՀԿ ծառայության կողմից։

 ՀՀ սնանկության դատարան ներկայացվել են թվով **11** սնանկության գործով պահանջ՝ **5․014․566** ՀՀ դրամ ընդհանուր գումարով։

 Հարուցվել է վարչական իրավախախտումների վերաբերյալ **5** վարույթ, որոնց արդյունքում կայացվել է համապատասխանաբար **5** որոշում վարչական տույժ նշանակելու մասին ընդհանուր ՝**404․000** ՀՀ դրամ գումարի չափով։

 Դատարանների վարույթներում գտնվող քաղաքացիական գործերի շրջանակներում հօգուտ համայնքի բյուջե գանձվել է **9․066․248** ՀՀ դրամ։

 Կնքված վարձակալության պայմանագրերի շրջանակներում ձեռնարկված միջոցառումների արդյունքում գանձվել է **376․800** ՀՀ դրամ։

 Ժամկետների սահմաններում ընթացք է տրվել պետական մարմիններից, փաստաբաններից, դատարաններից ստացված **807** գրությունների ։

 Կազմակերպվել է **18** քաղաքացիների դիմում –բողոքների սահմանված կարգով քննարկում և արդյունքներն զեկուցվել են ղեկավարությանը։

 իրավաբանական բաժնի աշխատակիցները մասնակցել են թվով **56** դատական նիստերի՝ Վարչական, քաղաքացիական,սնանկության և խնամակալության գործերով

 **101** համայնքի բնակիչներ դիմել են իրավաբանական բաժին և ստացել անհրաժեշտ իրավաբանական խորհրդատվություն։

 Բաժնի ծառայողների կողմից կազմակերպվել է իրավանախորդ համայնքապետարանների անուններով դեռևս հաշվառված թվով **74** գյուղատնտեսական,շինարարական տեխնիկայի և բեռնատար ու մարդատար փոխադրամիջոցների հաշվառման, վերագրանցման, խոտանման աշխատանքները։

 ՈՒսումնասիրվել են թվով **294** իրավական ակտերի նախագծերի համապատասխանությունը ՀՀ օրենսդրության պահանջներին և ներկայացվել համապատասխան եզրակացություններ։

 Հաշվետու տարվա ընթացքում իրավաբանական բաժնում թափուր հաստիքներ չեն եղել,մեկ ծառայող ենթարկվել է կարգապահական պատասխանատվության՝ նկատողություն։Բաժնի ծառայողների կողմից գործառութային պարտականությունների և կատարողական կարգապահության էական խախտումներ չեն արձանագրվել։

**Կրթության, մշակույթի, սպորտի և երիտասարդության բնագավառ**

1․ Թալին համայնքում գործում է 18 մշակույթի կենտրոն, 16 գրադարան, 13 մանկապարտեզ և 3 մասնաճյուղ, 2 երաժշտական դպրոց, 1 Համայնքային մարզական կենտրոն, 1 Մանկական գեղարվեստի դպրոց։

2․ Համայնքի ենթակայության տակ գտնվող բոլոր  մանկապարտեզներում շարունակվել է գույքով, սարքավորումներով, սպասքով, անհրաժեշտ պարագաներով, խաղալիքներով համալրման գործընթացը։ Կազմակերպվել է մանկապարտեզի դաստիարակների փոխադարձ այցելություններ փորձի փոխանակման նպատակով : Բարելավվել  է մանկապարտեզների սնունդը։

3․ Կաքավաձոր, Պարտիզակ, Կաթնաղբյուր, Ոսկեթաս բնակավայրերի երեխաներին տրամադրվել է անվճար փոխադրամիջոց՝ Ակունքի, Ներքին Բազմաբերդի, Իրինդի մանկապարտեզներ տեղափոխելու համար։

4․ Վերանորոգվել է Աշնակի մանկապարտեզը և վերանորոգման փուլում է Կաթնաղբյուրի մանկապարտեզը։

5․ Տարվա ընթացքում «Թալինի Գարեգին Ավդալյանի անվան մարզական կենտրոնը» համալրվել է մարզական գույքով, կազմակերպվել է մարզիկների մասնակցությունը տարաբնույթ սպորտային առաջնություններին։ Հաջողություններ գրանցած մարզիկները պարգևատրվել են պատվոգրերով, խրախուսական նվերներով և դրամական պարգևներով՝ 1․300․000 ՀՀ դրամի չափով։ Կազմակերպվել է պաուերլիֆտինգի և ցատկացանցի հանրապետական և ֆուտբոլի «Միհրան Ասատրյանի անվան» ներհամայնքային մրցաշարեր։

6․Համապատասխան գույքով համալրվել է նաև Թալինի երաժշտական դպրոցը։

7․ Ողջ տարվա ընթացքում ուշադրության կենտրոնում են եղել երիտասարդների հետ կապված տարաբնույթ խնդիրներ։ Կազմակերպվել է հանդիպում համայնքապետի և ակտիվ երիտասարդների հետ։

8․ Կարևորելով ինժեներական լաբորատորիաների դերը, համայնքապետի կողմից ֆինանսական աջակցություն է ցուցաբերվել «Արմաթն օդում» լաբորատորիային։

 9․ «Թալինի համայնքային կենտրոնական գրադարան» ՀՈԱԿԻ բոլոր գրադարաններում կատարվել է գրքի ֆոնդի ավելացում, գույքի ձեռքբերում։

10․ Մասնակի վերանորոգվել են մշակույթի կենտրոններ, համալրվել անհրաժեշտ գույքով։ Վերանորոգվել և վերագործարկվել է Թալինի մշակույթի տան փոքր դահլիճը։

2024 թվականին անցկացվել է հետևյալ միջոցառումները՝

1․ Հունվարի 28 /Հայոց բանակի կազմավորման օր/-տոնական միջոցառում է անցկացվել Մուղնիի N զորամասում։

2․ Մարտի 8 /Կանանց միջազգային օր/-այցելություն զինված զինծառայողների մայրերին։

3․ Թալինի օրը /նշվում է ամեն տարվա հուլիսի նախավերջին շաբաթ օրը/ նշվել է մեծ շուքով՝ մշակութային միջոցառմամբ և ավանդական հյուրասիրությամբ։Պատվոգրեր և նվերներ են հանձնվել պաշտոնատար անձանց,տարբեր գերատեսչությունների ղեկավարներին և աշխատակիցներին,մշակութի ,սպորտի ,կրթության ոլորտում հաջողություններ գրանցած ներկայացուցիչներին։

11․ 2024 թվականի սեպտեմբերին Թալին համայնքի պատվիրակությունը աշխատանքային այց կատարեց Թալինի քույր-քաղաք Բուրգ լե Վալանս ,որտեղ տեղադրվեց Շառլ Ազնավուրի արձանը ։ Ձեռք են բերվել համագործակցության նոր պայմանավորվածություններ։

12․ Ապահովվել է  «Թալինի երաժշտական դպրոցի» , «Թալինի մանկական գեղարվեստի դպրոցի» «Թալինի համայնքային մշակութային կենտրոնի» և մանկապարտեզների սաների մասնակցությունը տարբեր հանրապետական և միջազգային փառատոններին և մշակութային միջոցառումներին։

13․ Կրթամշակութային ՀՈԱԿ-ների կողմից ծառայություններ ստացողների ընդհանուր քանակը կազմում է 1268, որից՝

* «Թալինի երաժշտական դպրոց» ՀՈԱԿ–102
* «Արագածավանի երաժշտական դպրոց» ՀՈԱԿ-70
* «Թալինի համայնքային մշակութային կենտրոն» ՀՈԱԿ–140
* «Թալինի մանկական գեղարվեստի դպրոց» ՀՈԱԿ–89
* «Թալինի համայնքային մարզական կենտրոն» ՀՈԱԿ-100
* Մանկապարտեզներ–767

**Առևտրի և ծառայությունների բնագավառ**

* Տրամադրվել է ոգելից խմիչքների և (կամ) ծխախոտի արտադրանքի վաճառքի 269 թույլտվություն
* Հանրային սննդի կազմակերպման և իրացման 34 թույլտվություն
* Զվարճանքի օբյեկտների ժամը 24։00–ից հետո աշխատելու 1 թույլտվություն
* Թանկարժեք մետաղներից պատրաստված իրերի առքուվաճառքի 2 թույլտվություն
* Հեղուկ վառելիքի, սեղմված բնական կամ հեղուկացված նավթային գազերի մանրածախ առևտրի կետերում վաճառքի 52 թույլտվություն
* Խանութներում, կրպակներում տեխնիկական հեղուկների վաճառքի 10 թույլտվություն
* Թալին համայնքի խորհրդանշանները (զինանշան, անվանում և այլն), որպես օրենքով գրանցված ապրանքային նշան, ապրանքների արտադրության, աշխատանքների կատարման, ծառայությունների մատուցման գործընթացներում օգտագործելու 0 թույլտվություն
* Արտաքին գովազդ տեղադրելու 69 թույլտվություն

**Ֆինանսական բնագավառ**

|  |  |  |  |  |  |  |
| --- | --- | --- | --- | --- | --- | --- |
| **N** | **Եկամուտների անվանումը** | **Տարեկան պլան** | **Չորրորդ եռամսյակի պլան** | **Փաստացի** | **% եռամսյակային պլանի նկատմամբ** | **% տարեկան պլանի նկատմամբ** |
| 1 | Անշարժ գույքի հարկ | **131500.0** | **131500.0** | **134,259.30** | **102.1** | **102.1** |
| 2 | Գույքահարկ փոխադրամիջոցների համար | **205000.0** | **205000.0** | **211,789.70** | **103.3** | **103.3** |
| 3 | Տեղական տուրք | **12300.0** | **12300.0** | **16648.6** | **135.4** | **135.4** |
| 4 | Պետական տուրք | **5000.0** | **5000.0** | **7450.7** | **149.0** | **149.0** |
| 5 | Հողի և գույքի վարձակակալություն | **60840.0** | **60840.0** | **79989** | **131.5** | **131.5** |
| 6 | Վարչական գանձումներ | **101813.0** | **101813.0** | **109288.3** | **107.3** | **107.3** |
| 6.1 | այդ թվում աղբահանության վճար | **36000.0** | **36000.0** | **32297.7** | **89.7** | **89.7** |
| 7 | Մուտքեր տույժերից և նվիրաբերություններից | **400.00** | **400.0** | **104** | **26.0** | **26.0** |
| 8 | Այլ եկամուտներ | **21200** | **21200.0** | **34393.9** | **162.2** | **162.2** |
|   | **Ընդամենը սեփական եկամուտներ** | **538053.0** | **538053.0** | **593923.5** | **110.4** | **110.4** |
| 9 | Դոտացիա | **1762450.9** | **1762450.9** | **1762450.9** | **100.0** | **100.0** |
| 10 | Այլ դոտացիա | **4623.5** | **4623.5** | **4623.6** | **100.0** | **100.0** |
| 10 | Սուբվենցիա /վարչական բյուջին/ | **6446.5** | **6446.5** | **2178.8** | **33.8** | **33.8** |
| 11 | Փոխհատուցում | **154119** | **154119** | **160852.1** | **104.4** | **104.4** |
| 12 | Պետության կողմից պատվիրակված լիազորություն | **1999.0** | **1999** | **1999** | **100.0** | **100.0** |
|   | **Ընդամենը պաշտոնական դրամաշնորհներ** | **1929638.9** | **1929638.9** | **1932104.4** | **100.1** | **100.1** |
|   | **Ընդամենը ոչ պաշտոնական դրամաշնորհներ** |  |  | **10000.0** |  |  |
|   | **Ընդամենը վարչական բյուջեի եկամուտներ** | **2467691.9** | **2467691.9** | **2536027.9** | **102.8** | **102.8** |
| 13 | Սուբվենցիա /կապիտալ ծախսերի ֆինանսավորման նպատակով/ | **1250000** | **1250000.0** | **371130.9** | **29.7** |  |
| 14 | Կապիտալ ոչ պաշտոնական դրամաշնորհներ  |  |  | **1550** |  |  |
| 15 | Համայնքի բյուջե մուտքագրվող արտաքին պաշտոնական դրամաշնորհներ` ստացված միջազգային կազմակերպություններից կապիտալ ծախսերի ֆինանսավորման նպատակով  |  |  | **1778.3** |  |  |
| 15 | Վարչական բյուջեի պահուստային ֆոնդից ֆոնդային բյուջե կատարվող հատկացումներից մուտքեր | **400000** | **400000** | **6231.4** |  |  |
|   | **Ընդամենը եկամուտներ** | **3317691.9** | **3317691.9** | **2910487.1** | **132.5** | **102.8** |
|   |  |  |  |  |  |  |
|   |  |  |  |  |  |  |
|   |  **ԾԱԽՍԵՐ** |  |  |  |
|  **/տնտեսաագիտական դասակարգմամբ/** |  |  |
| **N** | **Ծախսերի անվանումը** | **Տարեկան պլան** | **չորրորդ եռամսյակի պլան** | **Փաստացի** | **% եռամսյակային պլանով** | **% տարեկան պլանով** |
| 1 | Աշխատավարձ և դրան հավասարեցված վճարումներ | **718492.9** | **718492.9** | **708285.7** | **98.6** | **98.6** |
| 2 | Ծառայությունների և ապրանքների ձեռքբերում | **444900.1** | **444900.1** | **348237.2** | **78.3** | **78.3** |
| 2.1 | Բանկային ծառայություններ |  | **0.0** |  |  |  |
| 2.2 | Էներգետիկ ծառայություններ | **74900.0** | **74900.0** | **69216.5** | **92.4** | **92.4** |
| 2.3 | Կոմունալ ծառայություններ | **25998.0** | **25998.0** | **15021.0** | **57.8** | **57.8** |
| 2.4 | Կապի ծառայություն | **13300.0** | **13300.0** | **10929.5** | **82.2** | **82.2** |
| 2.5 | Ապահովագրական ծառայություններ | **2000.0** | **2000.0** | **1584.6** | **79.2** | **79.2** |
| 2.6 | Գույքի վարձակալություն | **6000.0** | **6000.0** | **6000.0** | **100.0** | **100.0** |
| 2.7 | Գործուղումների գծով ծախսեր | **8500.0** | **8500.0** | **8247.3** | **97.0** | **97.0** |
| 2.8 | Համակարգչայաին ծառայություններ | **5000.0** | **5000.0** | **3537.0** | **70.7** | **70.7** |
| 2.9 | Աշխատակազմի մասնագիտական զարգացման ծառայություններ |  |  |  |  |  |
| 2.10 | Տեղեկատվական ծառայություններ | **3500.0** | **3500.0** | **2592.8** | **74.1** | **74.1** |
| 2.12 | Կենցաղային և հանրային սննդի ծառայություններ | **3000.0** | **3000.0** | **1524.8** | **50.8** | **50.8** |
| 2.13 | Ներկայացուցչական ծախսեր | **2500.0** | **2500.0** | **0** | **0.0** | **0.0** |
| 2.14 | Ընդհանուր բնույթի այլ ծառայություններ | **84181.0** | **84181.0** | **64193.4** | **76.3** | **76.3** |
| 2.15 | Մասնագիտական ծառայություններ | **12400.0** | **12400.0** | **8879.8** | **71.6** | **71.6** |
| 2.16 | Շենքերի և կառույցների | **1000.0** | **1000.0** | **268** | **26.8** | **26.8** |
|  ընթացիկ նորոգում և պահպանում |
| 2.17 | Մեքենաների և սարքավորումների ընթացիկ նորոգում և պահպանում | **18245.0** | **18245.0** | **15964.3** | **87.5** | **87.5** |
| 2.18 | Գրասենյակային նյութեր | **6300.0** | **6300.0** | **2299.2** | **36.5** | **36.5** |
| 2.19 | Տրանսպորտային նյութեր | **45658.0** | **45658.0** | **43955** | **96.3** | **96.3** |
| 2.20 | Առողջապահական նյութեր | **1000.0** | **1000.0** | **13.9** | **1.4** | **1.4** |
| 2.21 | Կենցաղային և հանրային սննդի նյութեր | **13500.0** | **13500.0** | **3716.8** | **27.5** | **27.5** |
| 2.22 | Հատուկ նպատակային նյութեր | **117918.1** | **117918.1** | **90293.3** | **76.6** | **76.6** |
| 25 | Սուբսիդիաներ | **698000.0** | **698000.0** | **608802.1** | **87.2** | **87.2** |
| 26 | Այլ կապիտալ դրամաշնորհներ | **10000.0** | **10000.0** | **6150** | **61.5** | **61.5** |
| 27 | Սոցիալական օգնություն | **25220.0** | **25220.0** | **25110** | **99.6** | **99.6** |
| 28 | փոխհատուցում | **154118.9** | **154118.9** | **154118.9** | **100.0** | **100.0** |
| 29 |  -Կրթական, մշակութային և սպորտային նպաստներ բյուջեից | **1150.0** | **1150.0** | **1150.0** |  | **100.0** |
| 29 | Այլ ծախսեր | **19330.0** | **19330.0** | **17075.0** | **88.3** | **88.3** |
| 29.1 | Նվիրատվություն այլ շահույթ չհետապնդող կազմակերպություններին | **2130.0** | **2130.0** | **2046.0** | **96.1** | **96.1** |
| 29.2 | Հարկեր, պարտադիր վճարներ և տույժեր | **17200.0** | **17200.0** | **15029** | **87.4** | **87.4** |
|   | **Պահուստային ֆոնդ** | **400000** | **400000.0** | **6231.4** | **1.6** | **1.6** |
|   | **ԸՆԴԱՄԵՆԸ ՎԱՐՉԱԿԱՆԲՅՈՒՋԵԻ ԾԱԽՍԵՐ** | **2471211.9** | **2471211.9** | **1875160.3** | **75.9** | **75.9** |
| 1 | Շենք շինությունների կառուցում | **727296.7** | **727296.7** | **288804.2** | **39.7** | **39.7** |
| 2 | Շենք շինությունների կապիտալ վերանորոգում | **1337608.5** | **1337608.5** | **343671.6** | **25.7** | **25.7** |
| 3 | Տրանսպորտային սարքավորումներ | **65000.0** | **65000.0** | **3555.6** | **5.5** | **5.5** |
| 4 | Վարչական սարքավորումներ | **40555.0** | **40555.0** | **20409.3** | **50.3** | **50.3** |
| 5 | Այլ մեքենա սարքավորումներ | **89999.3** | **89999.3** | **59172.2** | **65.7** | **65.7** |
| 6 | Ոչ նյութական հիմնական միջոցներ | **600.0** | **600.0** | **543.7** | **90.6** | **90.6** |
| 6 | Գեոդեզիական քարտեզագրական ծախսեր | **500.0** | **500.0** |  | **0.0** | **0.0** |
| 8 | Նախագծահետազոտական ծախսեր | **114800.0** | **114800.0** | **96193.3** | **83.8** | **83.8** |
|   | **ԸՆԴԱՄԵՆԸ ՖՈՆԴԱՅԻՆ ԲՅՈՒՋԵԻ ԾԱԽՍԵՐ** | **2376359.5** | **2376359.5** | **812349.9** | **34.2** | **34.2** |
| 9 | **Ոչ ֆինանսական ակտիվների իրացումից մուտքեր** | **-800000** | **-800000.0** | **-148665.4** | **18.6** | **18.6** |
| **/հողի օտարում/** |  |  |  |
|   |  | **1576359.50** | **1576359.50** | **663684.50** |  |  |
| **ԾԱԽՍԵՐ** |  | **3647571.4** | **2532613.4** |  |  |
|  **/գործառնական դասակարգմամբ ըստ ոլորտների/** |  |  |
|  |  |
|  1 | Օրենսդիր , գործադիր մարմիններ | **793492.9** | **793492.9** | **724,076.70** | **91.3** | **91.3** |
| 2 | Ընդհանուր բնույթի հանրային ծառայություններ | **1120894.4** | **1120894.4** | **545717.9** | **48.7** | **48.7** |
|  3 | Քաղաքացիական պաշտպանություն | **4700.0** | **4700.0** | **155.3** | **3.3** | **3.3** |
| 4 | Գյուղատնտեսություն և ոռոգում | **262446.5** | **262446.5** | **252388.1** | **96.2** | **96.2** |
| 5 | Ճանապարհային և խողովակաշարային տրանսպորտ | **204864.0** | **204864.0** | **43761.6** | **21.4** | **21.4** |
| 6 | Աղբահանում | **120000.0** | **120000.0** | **113498.3** | **94.6** | **94.6** |
| 7 | Ջրամատակարարում | **503379.2** | **503379.2** | **217840.5** | **43.3** | **43.3** |
| 8 | Փողոցների լուսավորում | **30250.1** | **30250.1** | **25025.2** | **82.7** | **82.7** |
|  9 | Կոմունալ ծառայություններ | **218220.0** | **218220.0** | **216095.2** | **99.0** | **99.0** |
| 10 | Հանգիստ և մշակույթ | **191000.0** | **191000.0** | **146575.2** | **76.7** | **76.7** |
| 11 | Կրթություն | **971954.3** | **971954.3** | **369884.8** | **38.1** | **38.1** |
|  12 | Սոցիալական պաշտպանություն | **26370.0** | **26370.0** | **26260** | **99.6** | **99.6** |
|   | **Ոչ ֆինանսական ակտիվների իրացումից մուտքեր** | **-800000** | **-800000.0** | **-148665.4** | **18.6** | **18.6** |
| **/հողի օտարում/** |  |  |  |  |  |
|   | **ԸՆԴԱՄԵՆԸ ԾԱԽՍԵՐ** | **3647571.4** | **3647571.4** | **2532613.4** | **69.4** | **69.4** |